רונדיי הוליס-ג'פרסון

רונדיי ג'קוואן הוליס-ג'פרסון (באנגלית: Rondae Jaquan Hollis-Jefferson; נולד ב-3 בינואר 1995) הוא כדורסלן אמריקאי, המשחק בעמדות הסמול פורוורד והפאוור פורוורד.

נעורים ומכללות
הוליס-ג'פרסון נולד וגדל בעיר צ'סטר שבפנסילבניה. בשתי שנותיו האחרונות ב"תיכון צ'סטר" הוביל את קבוצת הכדורסל שלה לזכייה באליפות התיכונים של מדינת פנסילבניה, ובסיום עונתו האחרונה השתתף במשחק מקדונלד'ס אול-אמריקן, אליו מוזמנים שחקני התיכונים המצטיינים בארצות הברית.

לאחר לימודיו התיכוניים עבר לאוניברסיטת אריזונה, בה למד ושיחק במשך שנתיים (2013–2015). בשתי העונות העפילה אריזונה לשלב רבע גמר טורניר אליפות המכללות ("Elite Eight"), ולאורך תקופתו בקבוצה רשם ממוצעים של 10.2 נקודות ו-6.3 ריבאונדים למשחק. בסיום עונתו השנייה נבחר הן לחמישיית העונה והן לחמישיית ההגנה של מחוז Pac-12.

קריירה ב-NBA

ברוקלין נטס
הוליס-ג'פרסון נבחר בבחירה ה-23 של דראפט ה-NBA לשנת 2015 על ידי פורטלנד טרייל בלייזרס, ומיד נשלח לברוקלין נטס, יחד עם סטיב בלייק, בתמורה למייסון פלאמלי ופאט קונאטון. בשלוש עונותיו הראשונות ב-NBA רשם שיפור הדרגתי ביכולתו ומעמדו בקבוצה, והפך לשחקן חמישייה קבוע עבור הנטס.

טורונטו ראפטורס
ביולי 2019, לאחר 4 עונות בברוקלין, חתם הוליס-ג'פרסון על חוזה בטורונטו ראפטורס.

לקראת עונת  חתם על חוזה במינסוטה טימברוולבס, אולם שוחרר מהקבוצה לפני פתיחת העונה.

פורטלנד טרייל בלייזרס
באפריל 2021 חתם על חוזה בפורטלנד טרייל בלייזרס עד לסיום עונת .

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
כדורסלני אוניברסיטת אריזונה
בחירות דראפט של פורטלנד טרייל בלייזרס
כדורסלני ברוקלין נטס
כדורסלני טורונטו ראפטורס
כדורסלני פורטלנד טרייל בלייזרס
כדורסלנים מוסלמים אמריקאים
פנסילבניה: כדורסלנים
אמריקאים שנולדו ב-1992